alexandrainst/scandi-wiki huggingface dataset:
Diamond League 2010

Diamond League 2010 var en serie over 14 friidrettskonkurranser som startet 14. mai og ble avsluttet 27. august. Diamond League erstatter Golden League, hvor utøverne måtte vinne alle stevnene i serien for å vinne sammenlagt; i Diamond League benyttes et poengsystem.

Det ble kåret vinnere i 16 øvelser for kvinner og menn.

Stevner
Følgende fjorten stevner ble arrangert i 2010:

Regler

Hver arrangør inviterte deltakere til hver distanse; vanligvis 8 på de korte løpsøvelsene og de tekniske øvelsene, flere i lengre løp, på 100 m og i høydehopp eller stavhopp.

Seier i ett stevne ga 4 poeng, 2.-plass 2 poeng og 3.-plass 1 poeng. Det var doble poeng i det siste stevnet, og utøvere som ikke stilte opp i det siste stevnet ble ikke regnet som sammenlagtvinnere.

Vinnere sammenlagt

Resultater etter øvelse, menn

100 m

200 m

Walter Dix stilte ikke opp i finalen i Zürich, og Wallace Spearmon vant trofeet.

400 m

800 m

1500 m

Løpene i Oslo, Eugene og London gikk over 1609 m (en mile).

5000 m

3000 m hinder

110 m hekk

400 m hekk

Høyde

Stavhopp

Lengde

Tresteg

Kulestøt

Stevnet i Stockholm gikk i Kungsträdgården den 5. august.

Diskos

Spyd

Resultater etter øvelse, kvinner

100 m

200 m

400 m

800 m

1500 m

5000 m

Løpene i Lausanne og Monaco gikk over 3000 m.

3000 m hinder

100 m hekk

400 m hekk

Høyde

Stavhopp

Lengde

Tresteg

Kulestøt

Stevnet i Zürich ble arrangert 18. august inne i hovedbanestasjonen.

Diskos

Spyd

Referanser 

Friidrett i 2010
2010
Johann Baptist van Helmont

Johann Baptist van Helmont (født 12. januar 1579 i Brussel, død 30. desember 1644) var en belgisk lege.

Helmont ble doktor i medisin 1599, og bosatte seg 1605 i Vilvorde ved Brussel. Helmont var en av sin tids fremste naturforskere; han oppdaget kullsyren, var en grundlig kjenner av anatomien og hadde betydelige resultater som praktisk lege, framfor alt gjennom sin motstand mot den da og lenge etter så vanlige årelatningen. Hans Opera omnia utgavs 1707. Hans minnesmerke reistes 1889 i Brussel.

Referanser

Eksterne lenker
 Claus Bernet: Jean Baptiste van Helmont, in: BBKL, 25, 2005, 597-621, online: http://www.bautz.de/bbkl/h/helmont_j_b.shtml

Belgiere
Fødsler i 1579
Dødsfall i 1644
Ernst Weimann

Ernst Weimann (født 5. august 1906 i Plettenberg i Westfalen) var en tysk jurist, SS-offiser og etterretningsmann tilknyttet Gestapo. Han var leder for tyske Sipo i Bergen under andre verdenskrig. 

Han ble etter krigen dømt til tvangsarbeid på livstid for krigsforbrytelser, men ble benådet etter noen få år i fengsel. Han var deretter agent for CIA i Vest-Tyskland.

Biografi 
Weimann var jurist med doktorgrad fra Erlangen i 1930. Han tjenestegjorde som dommer ved ulike domstoler i Tyskland fra 1930 til oktober 1935, da han ble pressereferent i Gestapo. I mars 1938 ble han overført til Wien som Regierungsrat og SS-Untersturmführer. I juni 1938 kom han til Klagenfurt som Dienststellenleiter (= leder for tjenestested) og Sturmbannführer. Han var stasjonert i Trieste fra september 1943 til han kom til Bergen i juli 1944 som leder for det tyske Sipo. Han hadde tittel Obersturmbannführer og Oberregierungsrat, og satt i stillingen frem til kapitulasjonen.

Han ble dømt til døden i Gulating lagmannsrett 13. september 1946 etter lov nr. 3 av 6. juli 1945 som ansvarlig for tortur og drap. I dommen står det at han ikke personlig hadde utført mishandling. Ved dom i Høyesterett fikk han straffen omgjort til tvangsarbeid på livstid. Han ble benådet ved kongelig resolusjon den 16. oktober 1953, og vedtatt utvist fra Norge 23. oktober samme år. Deportasjonen skjedde 31. oktober 1953.

Weimann var den siste av tre Sipo-sjefer i Bergen (de to første var Gerhard Flesch og Hans Wilhelm Blomberg), og den eneste som unngikk dødsstraff. Den første tiden satt han varetektsfengslet på Koengen i Bergen sentrum, der han høsten 1946 prøvde å rømme sammen med Gestapo-etterforsker og skomaker Johann Arent. Utstyrt med en fil klarte de to å file over en jernstang i vindusgitteret, og var i gang med den andre da en observant vaktmann oppdaget hva som foregikk. De to ble overført til Espeland fangeleir, der de satt til de fikk reisepass i 1953. Bergens Arbeiderblad reiste i 1946 spørsmål om hvem som hadde skaffet dem filen. Både Arent og Weimann ble etter hjemkomsten til Vest-Tyskland knyttet til Gehlenorganisasjonen som var finansiert av CIA til 1956, og som deretter ble et viktig element i Vest-Tysklands hemmelige tjenester.

Referanser 

Personer fra Märkischer Kreis
Tyske jurister
SS-offiserer
Gestapo-personell
Tyske spioner
Tyskere fra andre verdenskrig
Personer tilknyttet det tredje rike
Etterretningspersoner
SS-personell i det tyskokkuperte Norge
Tyskere dømt for forbrytelser begått under andre verdenskrig
Tyskere dømt for krigsforbrytelser
Personer som har blitt benådet
Parterre (hage)

Parterre (hage) er en formell hagekonstruksjon på bakkenivå som består av bed kantet av stein eller tettklippede hekker og gruslagde stier i et mønster som danner et vakkert, som regel symmetrisk mønster. Det trenger ikke ha blomster. Ordet «parterre» kommer fra fransk og betyr «på marken».

I Frankrike utviklet parterrene seg i franske renessansehager fra det 15. århundre, som for eksempel i tilknytning til slottet i Versailles. Mange etterlignet disse hagene, for eksempel i hagen ved Kensington Palace eller hagen ved Belvedere. For å få et best mulig utsyn over hagen, måtte man stå på en terrasse eller balkong.

Med tiden forsvant hagetypen og ble erstattet av landskapshagene hvor naturen kom mer til sin rett. Men i det 19. århundre kom hagetypen tilbake, nå med blomster som ble plantet ut hvert år, hvor også fargene ble fremhevet.

Utvikling av en parterre-hage

Litteratur 
C. F. Ferris: The Parterre, Or, Whole Art of Forming Flower Gardens. Sagwan Press 2015 ISBN 9781297899348
Clemens Alexander Wimmer: Geschichte der Gartentheorie. Wissenschaftliche Buchgesellschaft, Darmstadt 1989, ISBN 3-534-01314-X.

Parker
Kongedømmet Ayutthaya

Ayutthaya (thai: อาณาจักร อยุธยา, transkribert: Anachak Ayutthaya, også Ayudhya) var et siamesisk kongedømme som eksisterte fra 1351 til 1767. På grunn av åpenhet og toleranse overfor utenlandske handelsmenn og diplomater gikk en stor del av handelen i Asia via Ayutthaya, og handelspartnere inkluderte kinesere, vietnamesere, indere, japanere og persere, og senere portugisere, spanjoler, nederlendere og franskmenn. Handelspartnere fra andre land ble tillatt å sette opp landsbyer utenfor bymurene. I det sekstende århundre, ble Ayutthaya beskrevet av utenlandske handelsmenn som en av de største og rikeste byer i øst. Hoffet til kong Narai (1656–1688) hadde sterke bånd til kong Ludvig XIVs hoff, og ambassadører derfra sammenlignet byen i størrelse og rikdom med Paris.

Kongeriket var i en periode det mektigste i Sørøstasia. Ayutthaya førte en ekspansiv politikk mot sine naboland, men ble beseiret av Burma i 1569. Før Ayutthaya falt inkluderte kongedømmets vasaller de nordlige shanstatene i dagens Burma, Lanna (Chiang Mai, Thailand), Yunnan & Shan Sri (Kina), Lan Xang (Laos), Champa (Vietnam), og noen bystater på Malayahalvøya.

Ifølge utenlandske beskrivelser var Ayutthaya offisielt kjent som Siam, men mange kilder hevder også at befolkningen i Ayutthaya kalte seg selv Tai og landet Krung Tai eller «Taienes kongerike».

Litteratur
 
 

Thailands historie
Tidligere land i Asia
Stater og territorier etablert i 1351
Stater og territorier etablert i 1350
Stater og territorier opphørt i 1767
1351 i Asia
1350 i Asia
1767 i Asia
Louis Oosthuizen

Lodewicus Theodorus «Louis» Oosthuizen (født 19. oktober 1982 i Mossel Bay) er en sørafrikansk golfspiller.  Han ble profesjonell som 19-åring i 2002, etter å ha vunnet blant annet VM for lag for amatører i 2000.

Han vant i 2010 sin første seier på Europatouren, da han vant Open de Andalucia de Golf. Før dette hadde han 5 seire på den sørafrikanske profesjonelle golftouren, Sunshine Tour.

I 2010 vant Louis Oosthuizen også sin første major-turnering, da han vant The Open Championship på  The Old Course på St. Andrews.

Seire som profesjonell 
Noen av disse teller som seire på flere tourer.

Europatouren 
 2019 South African Open
 2016 Perth International
 2014 Volvo Golf Champions (Durban)
 2013 Volvo Golf Champions (Durban)
 2012 Africa Open, Malaysian Open
 2011 Africa Open
 2010 Open de Andalucia de Golf, The Open Championship

Sunshine Tour 
 2008 Telkom PGA Championship
 2007 Dimension Data Pro-Am, Telkom PGA Championship, Platinum Classic
 2004 Vodacom Origins of Golf Tour at Arabella

Referanser

Eksterne lenker 
 
 
 profil på europeantour.com

Sørafrikanske golfspillere
LIV Golf
Mario Sandoval Alarcón

Mario Sandoval Alarcón (født 18. mai 1923 i Guatemala by, død 17. april 2003) var en guatemalansk offiser og politiker. Han var med i Carlos Castillo Armas' kupp mot Jacobo Árbenz Guzmán i 1954, og grunla Movimiento de Liberación Nacional (MLN) i 1960. Han var videre leder i Kongressen 1970–1974 og visepresident under Kjell Laugerud 1974–1978. Mario Sandoval Alarcón ble kalt El Padrino, altså «Gudfaren», idet han var hovedorganisator bak de høyreekstreme dødsskvadronene i Guatemala. Han var mislykket presidentkandidat i 1982 og 1985.

Guatemalanske politikere
Fødsler i 1923
Dødsfall i 2003
Paul A. Acquah

Paul A. Acquah er en ghanesisk økonom. Han kommer fra Guabo i Central Region i Ghana.

Acquah var sentralbanksjef for Ghanas bank fra 2001 til 2009, og ble i 2008 tildelt utmerkelsen «2007 African Central Bank Governor of the Year» i Afrika, av African Banker Awards. 

Han er Ph.D fra University of Pennsylvania, og begynte tidlig å arbeide i IMF, der han i 1988 ble visedirektør (Deputy Director) for Afrika.

Referanser

Eksterne lenker
 African Banker Awards Winners 2008, Africasia

Sentralbanksjefer
Ghanesere
Personer fra Central Region
Fødselsår ikke oppgitt

en:Paul Acquah
De Telegraaf

De Telegraaf er den største dagsavisen i Nederland, med et opplag på knapt  eksemplar per dag (hvorav imidlertid knapt  er gratiseksemplar). Avisen utgis i Amsterdam.

De Telegraaf har utkommet siden 1893. Den var forbudt 1945-1949, fordi den ble ansett å ha vært alt for protysk under Tysklands okkupasjon av Nederland under andre verdenskrig.

Eksterne lenker 
 

Nederlandske aviser
Aviser etablert i 1893
Nederlandskspråklige aviser
Amsterdam
Die Presse

Die Presse er en østerriksk liberalkonservativ dagsavis basert i Wien. Avisen utkom første gang 3. juli 1848 og het 1864–1938 «Die Freie Presse». I dag er avisen en del av Styria Medien og har 350 000 lesere daglig.

Eksterne lenker
 

Østerrikske aviser
Aviser etablert i 1848
Wien
Kleine Zeitung

Kleine Zeitung er en av Østerrikes største aviser til tross for at den kun utkommer i delstatene Steiermark og Kärnten. I Steiermark og Kärnten er den største avis med cirka 300 000 lesere. Avisen ble grunnlagt i 1904. Redaksjonen ligger i Graz.

Eksterne lenker
 Kleine Zeitung 

Østerrikske aviser
Aviser etablert i 1904
Graz
1904 i Østerrike
Kronen Zeitung

Kronen Zeitung, alment omtalt som Krone, er en av Østerrikes største aviser. Den preges av enkelt språk og korte artikler. Avisen ble grunnlagt i 1900 og har hovedredaksjon i Wien.

Referanser 

Østerrikske aviser
Aviser etablert i 1900
Wien
1900 i Østerrike
ASSA ABLOY Opening Solutions

ASSA ABLOY Opening Solutions Norway, tidligere TrioVing, er en produsent av låser og beslag.

Per 2016 oppga selskapet å være Norges største leverandør av låssystemer, beslag, elektromekanisk avlåsning, adgangssystemer, dørautomatikk med mer for sikring og styring av dører, porter og vinduer.

Historikk 
Selskapet som etter hvert skiftet navn til TrioVing, ble etablert i Norge i 1864.

Pål Mathisen ble ny administrerende direktør for selskapet i 2016. Høsten 2018 skiftet TrioVing navn til ASSA ABLOY Opening Solutions Norway.

I 2004 ble TrioVing kjøpt av det svenske konsernet Assa Abloy.

I Norge var det rundt 70 TrioVing Sikkerhetssentre (TVSS) som var sertifiserte forhandlere og installatører av TrioVings produkter.

På 1970-tallet utviklet selskapet et mekanisk nøkkelkort til erstatning for vanlig nøkkel til hotellrom.

Referanser

Selskaper etablert i 1864
Lås og beslag
Norske industriselskaper
1864 i Norge
South China Morning Post

South China Morning Post (kinesisk: 南華早報) er Hongkongs største engelskspråklige dagsavis med et opplag på 103 000 eksemplarer. Man kan også abonnere på nettutgaven.

Avisen ble grunnlagt den 9. januar 1903, og den kom på gaten 6. november 1903.

I desember 2015 ble det offentliggjort at Alibaba-gruppen skulle kjøpe opp aviskonsernet. Ifølge New York Times vil Alibaba-gruppen gjøre mediekonsernet til den største nyhetsorganisasjonen i verden. De nye eierne er åpne på at de vil spre et positivt bilde av Kina.

Referanser

Eksterne lenker 
 

Kinesiske aviser
Aviser etablert i 1903
Hongkong
Amsterdamskolen (arkitektur)

Amsterdamskolen var en nederlandsk arkitekturstil som oppsto på 1920-tallet. Den skapte en teglstensarkitektur karakterisert ved en særlig ekspresjonistisk byggestil. Stilen blir regnet som en motreaksjon på historismen som var svært utbredt på dette tidspunktet. 

Blant de mest fremgredende representanter for stilen var Pieter Lodewijk (Piet) Kramer, Johan Melchior van der Mey og Michel de Klerk. Gruppens talerør var tidsskriftet Wendingen.

Referanser 

Stilarter
Zsolt Korcsmár

Zsolt Korcsmár (født 9. januar 1989) er en ungarsk fotballspiller som spiller for Os Turn Fotball.

Korcsmár spiller midtstopper og spiller også på det Ungarske landslaget. 

Han har tidligere vært kaptein på Ungarns U-21 landslag, og var med å vinne bronse i U-20 VM i 2009. I tillegg til Upjest og Brann har han prøvd seg på et treningsopphold i West Ham United i 2007, men fikk ikke kontrakt.

Statistikk

Meritter 
 FIFA U-20 World Cup:
 Tredjeplass: 2009

Referanser

Eksterne lenker 
 
 Profil

Ungarske fotballspillere
Fotballspillere for Újpest FC
Fotballspillere for SK Brann
Fotballspillere for SpVgg Greuther Fürth
Fotballspillere for Vasas SC
Fotballspillere for FC Midtjylland
Fotballspillere for Os Turn Fotball
Utenlandske fotballspillere i Norge
Personer fra Baranya
Fødsler i 1989
Mortemia

Mortemia  er et norsk gothic metal-enmannsband etablert i 2009 av Morten Veland.

Bandet er signert med Napalm Records og ga ut debutalbumet Misere Mortem i februar 2010.

Medlemmer 
Morten Veland

Diskografi 
2010: Misere Mortem

Se også 
Tristania
Sirenia

Eksterne lenker 
 

Band etablert i 2009
Norske gothic metal-band
2009 i Norge
Brannklassifisering

Brannklassifisering er en bygningsteknisk definisjon som fastslår bygg og bygningsdelers evne til å motstå brann.

Brannklasser 

Ved definisjon av brannklasse legges risikoklassifisering til grunn, da byggets anvendelse sammen med dets størrelse og planløsning vil være avgjørende for hvilke konsekvenser en brann kan få. Et bygg kan da gis en brannklasse fra 1 til 4. Brannklasse 1 gjelder bygg med beskjeden konsekvens ved brann, og brannklasse 4 gjelder bygg der en brann vil få meget omfattende konsekvenser for lokalsamfunnet eller miljøet.

Kriterier 

Brannmotstanden defineres ut ifra fire kriterier:

R – Bæreevne
E – Integritet
I – Isolasjon
M – Mekanisk motstand

Ved oppgivelse av kriteriene legges motstandstiden til i antall minutter, og det medtas kun de kriterier som er relevante for bygningsdelen. En brannisolerende vegg har ikke nødvendigvis krav om bæreevne eller mekanisk motstand, og vil typisk kunne oppgis med en brannmotstand på EI 30, som betyr at den er motstandsdyktig mot brann i minimum 30 minutter.

Branndører 

Ved klassifisering av branndører benyttes andre prefikser:

A – Ståldør eller dør av annet ikke brennbart materiale
B – Dør produsert i brennbart materiale

Eksterne lenker 

 § 7-22 Risikoklasser og brannklasser – Direktoratet for samfunnssikkerhet og beredskap

Brannvern i Norge
Tyresö FF

Tyresö Fotbollförening er en svensk fotballklubb fra Tyresö kommune i Stockholms län i Sverige. Foreningen ble stiftet i 1972, da fotballavdelingen løsrev seg fra Tyresö IF (selv dannet i 1958). 

Laget er et av få rene fotballag der kvinnefotballen har gjort det bemerkelig bedre enn herrefotballen. Der herrelaget har spilt i den nest øverste divisjonen i Sverige to ganger, i 1985, og i 1990. Begge gangene endte med nedrykk. Per 2010 spiller herrelaget i division 3, det vil si det fjerde høyeste nivå.

Kvinnelaget har tilhørt de to øverste divisjonene i seriesystemet for kvinner, og laget er i sin femte sesong tilsammen i Damallsvenskan. Tyresö var ikke blant lagene som kjempet om plass i den første landsommfattende Damallsvenskan, og kom rykket først opp i den femte sesongen, i 1992. Laget greide seg fint med en åttendeplass i sin første sesong, økte deretter til sjetteplass i andresesongen, for siden å ende først rett over nedrykksstreken i 1995 og under i 1996. Etter to år i divisjonen under, kom Tyresö tilbake i 1999, men rykket rett ned igjen. 

Laget falt deretter ganske raskt nedover i divisjonene, og var i 2005 nede på fjerde nivå (division-3) før forretningsmannen Hans Löfgren tok interesser i klubben. Med Löfgrens støtte brukte man fire sesonger på å rykke opp tre ledd, og i 2009 vant Tyresö 1. divisjon avdeling nord og rykket dermed opp til Damallsvenskan 2010. Det ble en imponerende førstesesong; laget fikk like mange poeng som fjorårsmestrene Linköping, men ble slått på målforskjell og ble dermed nummer fire i tabellen. De kunne imidlertid smykke seg som det eneste laget som slo seriemestrene LdB FC. Laget hentet Elaine fra WPS-konkursboet Saint Louis Athletica i juli, og hadde også flere andre profesjonelle spillere fra utlandet, blant annet Kirsten van de Ven (Nederland) og Lene Røddik Hansen (Danmark). I Damallsvenskan 2011 ble det nok en fjerdeplass, denne gangen poenget bak bronse. De kom også til cupfinalen det året, der de tapte på straffer etter 2-2 etter ekstraomganger.

Andrelaget til Tyresö, som omtaler seg som Tyresö DFF, spiller i 2. divisjon, blant annet mot Älvsjö AIK, andrelaget til Djurgården.

Kilder

Eksterne lenker
Tyresös offisielle hjemmeside
svenskfotboll.se om klubben
om Damallsvenskan-laget

Kvinnefotballag
Fotballag i Sverige
Fotballag etablert i 1972
Sport i Stockholm
Sport i Sverige i 1972
Paul Karrer

Paul Karrer (født 21. april 1889 i Moskva, død 18. juni 1971 i Zürich) var en sveitsisk kjemiker. Han ble tildelt Nobelprisen i kjemi i 1937 for sin forskning på karotenoider, flaviner og vitamin A og B2.

Karrer ble i 1942 innvalgt som utenlandsk representant nummer 808 av Kungliga Vetenskapsakademien.

Referanser

Eksterne lenker 

Sveitsiske kjemikere
Nobelprisvinnere (kjemi)
Æresmedlemmer av Royal Society of Edinburgh
Personer fra kanton Aargau
Personer fra Moskva
Fødsler i 1889
Dødsfall i 1971
Cowans Ford-demningen

Cowans Ford-demningen er en demning som regulerer Normansjøen i elva Catawba, og gir kraft til Cowans Ford vannkraftverk, beliggende i Lincoln County, delstaten Nord-Carolina i USA. Reservoaret Normansjøen (Lake Norman) er med sine 129 km² den største innsjøen som ligger utelukkende i Nord-Carolina. Anlegget ble bygget ut 1959–64. 

Demningen er mer enn 1 700 meter lang (jordfylling), med en betongdel på mer enn 400 meter (1 279 feet) og er drøye 40 meter høy (130 feet). Den gir også kjølevann til Marshall kullkraftverk.

Kraftverket har en installert produksjonskapasitet på 350 MW, fordelt på fire turbiner. Operatør er Duke Energy

Se også
 Liste over verdens største vannkraftverk

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.
 Covans Ford Hydro Station – Duke Energy. Besøkt 3. juli 2010.

Kraftverk i Nord-Carolina
Vannkraftverk i USA
Demninger i USA
Kraftverk etablert i 1963
Kraftverk etablert i 1967
1963 i USA
1967 i USA
Fontana-demningen

Fontana-demningen er en demning med vannkraftverk som regulerer elva Little Tennessee, beliggende i Swain County, delstaten Nord-Carolina i USA. Anlegget ble bygget ut 1942-44, men planleggingen startet allerede første gang i 1910. Demningen er hele 150 m høy.

Kraftverket har en installert produksjonskapasitet på 238 MW, fordelt på tre turbiner. Operatør er Tennessee Valley Authority

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Nord-Carolina
Vannkraftverk i USA
Demninger i USA
Gaston-demningen

Gaston-demningen er en demning med vannkraftverk som regulerer elva Roanoke, beliggende i Halifax County, delstaten Nord-Carolina i USA. Anlegget ble bygget ut 1963.

Kraftverket har en installert produksjonskapasitet på 177 – 224 MW, fordelt på fire turbiner. Operatør er Virginia Electric & Power Co.

Se også
Liste over verdens største vannkraftverk

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Nord-Carolina
Vannkraftverk i USA
Demninger i USA
Anders Amdal

Anders Amdal (født 16. desember 1849 i Selbu, død 1941) var en norsk lærer, småbruker og politiker.

Han var ett år i Nordland i sin ungdom, og arbeidet her som både landarbeider og fisker. Han vurderte å emigrere til Amerika, men lot seg overtale av sin bror til å bli i Norge. Amdal avla eksamen ved Klæbu seminar i 1876, og var lærer ved Vinge skole på Skatval 1876–1918. 

Han var medlem av Skatval kommunestyre for Venstre 1902–1904, for felleslisten mellom Høyre og Venstre 1905–1910 og for Arbeidere og mindre gårdbrukere (Arbeiderpartiet) 1914–1916. Han var varaordfører 1914–1916, formann i Skatval mållag i 1906 og formann i Skatval småbrukerlag 1922–1926.

Referanser 

Lokalpolitikere i Skatval
Venstre-politikere i Nord-Trøndelag
Ap-politikere i Nord-Trøndelag
Norske pedagoger
Nynorskforkjempere
Personer fra Selbu kommune
Fødsler i 1849
Dødsfall i 1941
Gavins Point-demningen

Gavins Point-demningen er en demning med vannkraftverk som regulerer elva Missouri River, beliggende i Yankton County i Sør-Dakota og Cedar County i Nebraska i USA. 

Kraftverket har en installert produksjonskapasitet på 132 MW, fordelt på tre turbiner. Operatør er USCE.

Demningen ligger på grensen til Sør-Dakota, og demmer opp Lewis og Clark-sjøen på 130 km².

Se også
Liste over verdens største vannkraftverk

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i Nebraska
Vannkraftverk i USA
Demninger i USA
Demninger fullført i 1957
Kraftverk etablert i 1957
1957 i Nebraska
1957 i Sør-Dakota
Yankton County
Rex Perpetuus Norvegiae

Rex Perpetuus Norvegiae (latin for Norges Evige Konge) er en på 1100-tallet belagt betegnelse for Olav den hellige.

Varianter
Rex Perpetuus Norvegiae, også stavet Norvegiæ, er idag den vanlige variant av denne betegnelsen. I verket Historia Norvegiæ benyttes varianten Perpetuus rex Norvegiæ.

Opphav
I skriftlige kilder fremgår betegnelsen Perpetuus rex Norvegiæ kun i Historia Norvegiæ fra den annen halvdel av 1100-tallet.

Det heter i Tronfølgeloven av 1163 at "Der skal ofrast krona etter den kongen som då er fallen frå, for sjela hans, og den skal æveleg hengja der, Gud og den heilage kong Olav til ære, slik det vart lova av kong Magnus, den fyrste kronte kongen i Norge.". Dette ville si at enhver konge som ble kronet etter Norges første kronte konge, Magnus den gode, ville styre kongeriket som Olav den helliges vasall

Referanser 

Olav den hellige
Frank D. Comerford-demningen

Frank D. Comerford-demningen er en demning med vannkraftverk som regulerer elva Connecticut River, beliggende i Grafton County, delstaten New Hampshire i USA. 

Kraftverket har en installert produksjonskapasitet på 140 MW, fordelt på fire turbiner. Operatør er TransCanada Hydro Northeast.

Demningen ble anlagt fra 1928 til 1931, og demmer opp Comerford-reservoaret på 4 km².

Se også
Liste over verdens største vannkraftverk

Eksterne lenker
 Electric Generating Capacity 2008 – EIA, USAs energidepartement. Besøkt 4. juli 2010.

Kraftverk i New Hampshire
Vannkraftverk i USA
Demninger i USA
Grafton County